Reeds vanaf 1998 werk ek saam met drie mense wat dit vir my moontlik gemaak het om aan te hou met my vertonings en my beste te lewer wanneer ek optree. Frikkie Kruger, Pieter-Jan Kapp en Clinton Waring werk nie net saam met my nie – hulle is my vriende en ons is ‘n (verskoon as ek ‘n bietjie spog – formidabele) span! Ek wil vir hulle aldrie hier erkenning gee vir die mense wat hulle is en vir hulle lojaliteit en hulle ingesteldheid daarop om altyd professioneel op te tree en steeds te bly strewe na uitmuntendheid wanneer hulle hulle werk doen. Frikkie Kruger is my klankman, wat geen steen onaangeroer sal laat om vir my die beste te laat klink wat ek kan klink vir ‘n vertoning nie. Hy weet wat hy doen en hy doen dit met geweldige empatie en sjarme. Pieter-Jan (Kappie) Kapp is my beligtingsman wat oor die jare vir homself ‘n naam opgebou het in die bedryf as ‘n kreatiewe beligtingsontwerper wat altyd ‘deliver’. Boonop het hy ‘n hart van goud. Clinton Waring is my begeleier en buddy wat altyd bereid is om weer en weer saam met my te repeteer en voor te berei vir elke vertoning. Hy het ‘n fyn aanvoeling vir wat ek probeer doen met my musiek en hy ondersteun my 100%. Ek is trots op en dankbaar vir al drie hierdie mense. LR Posted in Gunstelinge 10 Vrae aan Laurika
My gunsteling kleur – Blou My gunsteling gereg – Vars kos My wat maak jou gelukkig? – Tyd om te dink Koffie of Tee? – Tee – veral Woollies se Vanilla Chai Twee items in my handsak? – Kamera en rybewys Watter deel van Suid-Afrika is vir my die mooiste? – Limpopo provinsie, veral Mapungubwe Somer of Winter? – Winter, maar eintlik herfs My gunsteling akteur? – Daniel Day Lewis My mooiste Fliek – Unforgiven My Gunsteling liedjie? – Stille Waters Posted in Gunstelinge | Tagged Daniel Day Lewis, Mapungubwe, Stille Waters, Unforgiven James Turrell
James Turrell is ‘n Amerikaanse kunstenaar wat met lig werk. Ek is al baie jare ‘n volgeling van sy sonderlinge werk. Ek het ook die voorreg gehad om in 2005 na een van sy uitstallings te gaan kyk in IVAM, Valencia. Ek dra dit wat ek daar beleef het binne-in my elke dag. Hier is ‘n onderhoud met James Turrell om te lees en te geniet: Ek het dit gaan haal by: http://www.conversations.org/story.php?sid=32 Gaan besoek gerus sy Facebook bladsy: https://www.facebook.com/JamesTurrellArt/?fref=ts LR Posted in Gunstelinge | Tagged James Turrell Hiert, hiert! jou nalekoker Nalekokers Shopping Cart